Paterna repartix més de 500 joguets entre els menors en risc d'exclusió social del poble
05/01/2016

# Paterna repartix més de 500 joguets entre els menors en risc d'exclusió social del poble

[![El alcalde durante el reparto de los juguetes](/images/noticias/2016/01/jiguetes-solidarios.jpg)](/images/noticias/2016/01/jiguetes-solidarios.jpg)

05.01.2016

Els centenars de joguets nous i usats recopilats són fruit de la Campanya d'Arreplega de Joguets solidària duta a terme este últim mes per l'Ajuntament de Paterna i Ajuda Solidària Paternina

Amb motiu del Dia de Reis, els xiquets i xiquetes de Paterna en risc d'exclusió social i els usuaris del menjador escolar 365 dies a l'any s'han donat cita este matí en el col•legi Santa Teresa per a rebre per avançat un joguet.

L'alcalde de Paterna, Juan Antonio Sagredo junt amb el regidor de Participació Ciutadana, Ocupació i Protecció a les Persones, Julio Fernández i la regidora de Tradicions, Cultura i Foc, Paqui Periche han sigut els encarregats d'entregar als menors més necessitats del municipi junt amb els patges reials els més de 500 joguets que s'han recopilat durant la Campanya d'Arreplega de Joguets solidària que ha dut a terme l'Ajuntament de Paterna junt amb l'associació local Ajuda Solidària Paternina.

Juan Antonio Sagredo ha elogiat la campanya i ha agraït a tots els paterners i paterneres que, amb la donació d'un joguet, ja siga nou o usat, han contribuït a continuar alimentant la il•lusió de tots eixos xiquets i xiquetes del poble que no disposen de recursos econòmics suficients.